Hurtigfærgen, der sejler mellem Hirtshals og Kristiansand, har 536 gange sejlet turen mellem de to havne siden maj uden en eneste aflysning. - Det har været en utrolig god sæson, som er forløbet gnidningsløst, siger Gert Balling, direktør i Fjord Line Danmark i en pressemeddelelse. Også salget af toldfrie varer er gået godt, og gæsterne har for første gang kunnet købe fersk, røget og frosset kød om bord, hvilket især har været populært ved nordmændene. Derfor har man besluttet, at salget af kød fortsætter i næste sæson. Turen mellem Hirtshals og Kristiansand tager to timer og 15 minutter.

Referat:
Fjord Lines hurtigfærge har haft den bedste sæson nogensinde med 200.000 gæster.